
Қазақстан Республикасының
Орталық сайлау комиссиясы Төрағасының
2026 жылғы «3» тамыздағы № 44/77,
бірлескен қаулысына және
Қазақстан Республикасы
Премьер-Министрінің орынбасары –
Жасанды интеллект және
цифрлық даму министрінің
2026 жылғы «5» тамыздағы № 453/НҚ,
бұйрығына
қосымша


2026 жылғы 23 тамызға тағайындалған Қазақстан Республикасы Құрылтайының депутаттарын сайлауда дауыс беруге қатысу құқығы бар азаматтардың тіркелген жері бойынша мәліметтер «цифрлық үкімет» порталында тексерудің онлайн-сервисін іске асыру алгоритмі

1. 2026 жылғы 23 тамызға тағайындалған Қазақстан Республикасы Құрылтайының депутаттарын сайлауда дауыс беруге қатысу құқығы бар азаматтардың тіркелген жері бойынша мәліметтерді «цифрлық үкімет» порталында тексерудің онлайн-сервисін (бұдан әрі – Онлайн-сервис) азаматтар жергілікті атқарушы органдар ұсынған сайлаушылар тізімдеріне енгізілмеген жағдайда өтініш жасаған кезде учаскелік сайлау комиссияларының мүшелері пайдаланады.
2. Онлайн-сервисті іске асыру үшін сайлау учаскелерінің тізбесін астананың, облыстардың және республикалық маңызы бар қалалардың жергілікті атқарушы органдары тиісті аумақтық сайлау комиссияларымен бірлесіп айқындайды.
3. Белгіленген сайлау учаскелеріндегі тиісті аумақтық сайлау комиссиялары Онлайн-сервиске қолжетімділікті алу үшін учаскелік сайлау комиссияларының екі мүшесінен айқындайды.
4. Учаскелік сайлау комиссияларының мүшелері дауыс беруге қатысу құқығы бар азаматтарды тіркеу туралы мәліметтерді алу бойынша тиісті нұсқамалықтан өтеді.
5. Сайлау учаскесінің шекарасында тұрғылықты жері бойынша тұрақты тіркелген азамат сайлаушылар тізімінде өзін таппаған жағдайда осы алгоритмге қосымшаға сәйкес үлгі бойынша дербес деректерді жинауға және өңдеуге келісім бере отырып, тізімге енгізу туралы жазбаша өтінішпен учаскелік сайлау комиссиясына жүгінеді.
6. Учаскелік сайлау комиссиясының мүшесі «Қазақстан Республикасындағы сайлау туралы» Қазақстан Республикасының Конституциялық заңында және «Дербес деректер және оларды қорғау туралы» Қазақстан Республикасының Заңында белгіленген тәртіппен азаматтың берген жазбаша өтініші негізінде оның тұрғылықты жері бойынша тіркелгені туралы мәліметтерді Онлайн-сервис арқылы тексереді және мынадай іс-әрекеттерді жүзеге асырады:
1) «цифрлық үкімет» порталында жеке дербес сәйкестендіру нөмірі (бұдан әрі – ЖСН) арқылы авторландырудан өтеді;
2) «цифрлық үкімет» порталына логин/пароль және электрондық цифрлық қолтаңба (бұдан әрі – ЭЦҚ) арқылы кіреді;
3)	өтініш берушінің ЖСН-ін енгізеді және оның тұрақты тіркелген жері бойынша мекенжай мәліметтері туралы ақпаратпен танысады.
7. Онлайн-сервис парағында өтініш берушінің тиісті сайлау учаскесінің шекарасындағы аумақта тұрғылықты жері бойынша тұрақты тіркелгені туралы мәліметтер расталған кезде учаскелік сайлау комиссиясы оны сайлаушылар тізіміне енгізу туралы шешім қабылдайды.
8. Өтініш берушінің жүгінген жері бойынша сайлау учаскесінің аумағында тұрақты тіркелгені туралы мәліметтер расталмаған жағдайда учаскелік сайлау комиссиясы азаматтың сайлау учаскесінің тиісті өңір шегіндегі нөмірін нақтылау үшін өңірдің (облыстың) Call-орталығына қоңырау шалады.
9. Өтініш берушінің сайлау учаскесінің шегінде тұрғылықты жері бойынша тұрақты тіркелгені туралы мәліметтер расталмаған жағдайда, учаскелік сайлау комиссиясы «Қазақстан Республикасындағы сайлау туралы» Конституциялық заңның 26-бабының 4-тармағына сәйкес сайлаушылар тізіміне енгізу жөніндегі өтінішті қабылдамау туралы уәжді шешім қабылдайды және өтініш берушіге оның көшірмесін береді.
10. Онлайн-сервис арқылы алынған мәліметтер онлайн-сервис тарихында қалады және сайлаушылар тізіміне енгізу (енгізбеу) негіздерін қарау кезінде пайдаланылады.
11. Сайлаушылардың мекенжай мәліметтерін тексеру бойынша әрекеттердің қорытындылары бойынша Онлайн-сервис «цифрлық үкімет» порталындағы өтініш берушінің жеке кабинетіне хабарлама жібереді.
12. Азаматтардың дербес деректеріне қолжетімділікті алатын учаскелік сайлау комиссияларының мүшелері Қазақстан Республикасының дербес деректер және оларды қорғау туралы заңнамасына сәйкес олардың құпиялылығын қамтамасыз етеді және жауапты болады.
13. Учаскелік сайлау комиссияларының мүшелері Қазақстан Республикасының дербес деректер және оларды қорғау туралы заңнамасының талаптары бұзылған жағдайда, дербес деректерге заңсыз қол жеткізуге байланысты киберқауіпсіздік инциденттері туралы дербес деректерді қорғау саласындағы уәкілетті органға хабарлайды.

Өтініш үлгісі 

______________________________________________ 
(әкімшілік-аумақтық бірліктің атауы) 

______________________________________________
(мәліметтерді тексеретін комиссия мүшесінің ЖСН-і)
№ _____ сайлау учаскесінің 
учаскелік комиссиясына 
_________________________________
мекенжайы бойынша тұратын: 
______________________________________________
жеке басты куәландыратын құжат
______________________________________________
(құжаттың атауы, сериясы, нөмірі, кім және қашан берген)
азамат
_______________________________________
                                (Т.А.Ә.)


Өтініш

«Қазақстан Республикасындағы сайлау туралы» Қазақстан Республикасы Конституциялық заңының 24-бабының 3-тармағына және 26-бабының 4-тармағына сай мені, _______________________________________________________________________________,
(Т.А.Ә. толығымен, ЖСН)
№ ____ сайлау учаскесіндегі сайлаушылар тізіміне енгізуді сұраймын. 
	2026 жылғы 23 тамыздағы осы сайлауды өткізу кезеңінде қолданылатын «Дербес деректер және оларды қорғау туралы» Қазақстан Республикасы заңнамасының талаптарына сәйкес азаматтың сайлау құқығын іске асыру мақсатында дербес деректерді жинауға, өңдеуге және оларды үшінші тұлғаларға беруге өз келісімімді беремін.

			     _______________________      ______________________________
                      (азаматтың қолы)                                  (қолтаңбаның толық жазылуы)

2026 жылғы 23 тамыз
